Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 636/12/7707	Prešov, 20.2.2013
EEČ : 2-58-144-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 177,00 € 
b.	Peňažná suma určená na všeobecne prospešné účely: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Kapušany pod spisovou značkou ORP-1491/KA-PO-2012.
 dňa 10.06.2012 v čase okolo 21.00 hod. v pohostinstve  a následne aj pred pohostinstvom  pri futbalovom ihrisku v obci Vyšná Šebastová  fyzicky napadol  poškodeného XXXXX, nar. XXXXX tým spôsobom, že najprv pri bare v pohostinstve ho udrel fackami asi trikrát po tvári , následne pred pohostinstvom ho znova chcel udrieť, kde v sebaobrane  poškodený obvineného udrel päsťou do tváre, čím mu rozťal obočie , a následne  v pohostinstve pred toaletami obvinený poškodeného   opakovane udrel päsťou do oblasti rebier , čím poškodenému XXXXX spôsobil   pomliaždenie spánkovej  oblasti vľavo a pomliaždenie chrbta vpravo s dobou liečenia v trvaní 5-6 dní,

Odôvodnenie: 

	Uznesením povereného príslušníka Obvodného oddelenia PZ Kapušany pri Prešove, ČVS: ORP-11491/Ka-PO-2012 dňa 13. 09. 2012 bolo  XXXXX  vznesené obvinenie za  prečin výtržníctva podľa § 364 odsek 1 písmeno a)  Trestného zákona, na tom skutkovom základe, ako je to uvedené vo výrokovej časti tohto uznesenia.

	Obvinený XXXXX  vyhlásil, že spáchal skutok, za ktorý je stíhaný. Bol poučený v zmysle § 220 ods. 1 Trestného poriadku o podmienkach zmieru a s týmto postupom aj výslovne súhlasil. 

	Obvinený XXXXX  prejavil ľútosť nad svojím konaním, o čom svedčí nepochybne aj fakt, že poškodenému uhradil škodu vo forme  bolestného  vo výške  157,- Eur a náhradu poškodených vecí v sume 20,- Eur.

	Zároveň dňa 07.12.2012 zložil na účet  Okresnej prokuratúry v Prešove č. XXXXX sumu  150,- € na verejnoprospešné účely.

	Obvinený nebol doteraz   súdne trestaný, ani priestupkovo riešený. Z miesta bydliska sa mu nič negatívne nevyčíta.

Za prečin výtržníctva podľa § 364 odsek 1 písmeno a) Trestného zákona zákonodarca hrozí  trestom odňatia slobody až na tri roky.   

Poškodený s uvedeným postupom v intenciách § 220 ods.1 Trestného poriadku výslovne súhlasil a vyhlásil, že považuje  svoje nároky na náhradu škody v predmetnej veci za uspokojené.  

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastavení trestného stíhania, ak  obvinený 

a/   vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a  určito, 

b/  nahradil škodu, pokiaľ bola činom spôsobená, alebo urobil iné opatrenia na náhradu škody,  alebo inak odstránil ujmu vzniknutú trestným činom, a

c/  zloží na účet súdu a v prípravnom konaní na účet prokuratúry  peňažnú sumu, určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.  

	Podľa  § 220 ods. 2 Trestného poriadku schváliť zmier podľa odseku 1/ nemožno, ak 

a)	trestným činom bola spôsobená smrť osoby ,

b)	je vedené trestné stíhanie pre korupciu, alebo

c)	je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin  spáchaný v súvislosti s výkonom ich právomoci a v rámci ich zodpovednosti. 

	Vzhľadom k uvedeným skutočnostiam boli splnené všetky formálne i materiálne  podmienky obsiahnuté v   § 220 ods. 1   a nasl. Trestného poriadku a preto som rozhodol tak, ako je to uvedené vo výroku tohto uznesenia.

                                                                                         		     

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Urda
prokurátor